HORFT TIL KÁRAHNJÚKA AF HLAÐINU Á HÓLUM Í HJALTADAL " Ég er hrædd um að þau sem ganga um Kárahnjúkasvæðið í nánustu framtíð og lesa á skilti hér rann Kringilsá , hér féll Tröllafoss , hér var Hafrahvammagljúfur , blessuð sé minning þeirra , muni ekki líta á verkið sem sjálfsbjargarviðleitni rísandi þjóðar heldur grátlegan hroka velmegunarríkis sem kunni sér ekki magamál . " Þetta eru niðurlagsorðin í áhrifaríkri útvarpsmessu frá Laugarneskirkju í dag þar sem séra Hildur Eir Bolladóttir prédikaði . Í ræðu sinni lagði hún út af kennisetningunni að ekki sé hægt að þjóna tveim herrum . Séra Hildur Eir fjallaði um Kárahnjúkavirkjun og setti hana í sögulegt , siðferðilegt og trúarlegt samhengi . Af hlaðinu á Hólum í Hjaltadal veltir Hildur Eir fyrir sér muninum á þörf og græðgi . Hún vitnar til þess þegar verið var að blessa Auðunnarstofu hina nýju , tilgátuhús , sem reist var til að heiðurs Auðunnarstofu hinni fornu , sem byggð var á 14. öld , en rifin í miklum harðindum um 1810 til að hita upp hús og halda lífi í fólki á einum erfiðustu árum Íslandsbyggðar . Séra Hildur Eir segist minnast þess að oft hafi komið fyrir smáorðið ef þegar fjallað hafi verið um þessa liðnu atburði . Því ef Auðunnarstofa hin forna stæði enn í hlaðinu á Hólum væri hún langelsta og einnig eitt sögufrægasta hús landsins . Eftir að hafa dvalið um stund á Hólum heldur séra Hildur Eir ferð sinni áfram , hún fer austur á land þar sem nútíminn blasir við en handan við hornið er sem fyrr komandi tíð og hvað mun hún bera í skauti sér : " Hvaða tilfinningar munu bærast innra með fólkinu sem horfir á Kárahnjúkasvæðið eftir ótilgreindan tíma , mánuði , ár eða áratugi . Hversu stórt og sárt verður smáorðið EF þá ... Kirkjan getur ekki litið undan þegar manneskjurnar eru að tapa fyrir sjálfum sér ... Í dag biður Kristur okkur að þjóna sér en ekki græðginni . " Ræða séra Hildar Eir Bolladóttur fylgir hér með í heild sinni : Náð og friður Drottins sé með ykkur öllum ! Einu sinni var til hús á Hólum í Hjaltadal sem nefnt var Auðunnarstofa . Auðunn fékk til liðs við sig grjótsmið sem sótti grjótið úr hlíðum byrðunnar , flutti heim á staðinn ( líklega á sleða ) og hjó til . Lét biskup m.a. gera úr grjótinu steinofn sem bar út reykinn og þótti það afar nýstárlegt og merkilegt fyrirbrigði á þeim tíma , hér heima á Íslandi . Árið 2001 var risið svokallað tilgátuhús , ný Auðunnarstofa í minningu hinnar gömlu . Allra síst í dag . Því hvað er svo sem eitt hús í samanburði við velferð manneskjunnar ef um það tvennt er að ræða . Og þar sem ég stóð á hlaðinu á Hólum í Hjaltadal og virti fyrir mér þetta minnismerki um hús sem hefði getað orðið að sögulegu dýrmæti , þá komst ég ekki hjá því að hugsa , að þetta hafi þó bara verið eitt hús , en ekki heilt landssvæði , ósnortin náttúra , já heilög sköpun Guðs . Ég komst í raun að svipaðri niðurstöðu varðandi hina horfnu Auðunnarstofu og fátæki dalaklerkurinn úr ljóði eftir Davíð Stefánsson sem afsakaði fyrir biskupnum skyndilegt hvarf sóknarkirkjunnar með eftirfarandi orðum , úr húsi drottins reif ég bönd og bita , svo börnin fengu ljós og hita . Með Guðs hjálp einni gat ég verkið unnið . Guði til dýrðar hefur kirkjan brunnið . Á viðum hennar var sá logi alinn , er veitti öllum líf - sem byggja dalinn . Þegar Guð skapaði heiminn horfði hann yfir alla sköpun sína og honum þótti hún harla góð , þess vegna er náttúran heilög og þess vegna eru manneskjur heilagar . Kárahnjúkavirkjun er ekki sjálfsbjargarviðleitni heldur kvíði og þrælslund í þjónustu við herra mammon . Kirkjan getur ekki litið undan þegar manneskjur eru að tapa fyrir sjálfum sér , Kristur þolir ekki að horfa á það . Hvorki vinna þær né spinna . Þegar við verðum hrædd þá týnum við réttlætinu , óttinn vekur í okkur frummennsku , þegar við verðum hrædd þá skerðist sjónsvið okkar , við hættum að sjá aðrar manneskjur nema við getum grætt á þeim , við hættum að sjá náttúruna nema að geta grætt á henni . Réttlæti sem víkkar sjónsvið okkar ef við tökum við því , það opnar augu okkar fyrir þeirri staðreynd að við erum merkilegri en svo að við þurfum að hafa áhyggjur af hverri krónu , hagnaði , vöxtum , kaupmætti og hvað þetta nú allt heitir . Dýrð sé Guði föður og syni og heilögum anda , svo sem var í upphafi er og verður um aldir alda amen .